నేడు కివీస్‌తో భారత్‌ ఢీ
టి20 మ్యాచ్‌లు ప్రారంభం
నాగపూర్‌ : ఆసియా కప్‌ టీ20 నెగ్గి జోరుమీదున్న టీమిండియా మరో టైటిల్‌ పోరుకు సన్నద్ధమైంది. మంగళవారం విదర్భ స్టేడియంలో జరిగే సూపర్‌ 10 ఆరంభ మ్యాచ్‌లో భారత్‌తో న్యూజిలాండ్‌ తలపడనుంది. విజయమే లక్ష్యంగా టోర్నీని ప్రారంభించాలని భారత్‌  భావిస్తోంది. వరుస విజయాతో ఉరకలేస్తున్న టీమిండియా ప్రపంచకప్‌ను కైవసం చేసుకోవాలనే దిశగా అడుగులేస్తోంది.తొలి ప్రపంచకప్‌  నెగ్గిన భారత్‌కు అనంతరం జరిగిన టోర్నీల్లో చుక్కెదురైంది. దీంతో సొంతగడ్డపై టైటిల్‌ నెగ్గ పూర్వవైభవం తీసుకురావలనే కృతనిశ్చయంతో ధోనీసేన పోరుకు సిద్ధమైంది. దీనికితోడు దిగ్గజ క్రికెటర్లు భారత్‌ను ఫేవరిట్‌గా అభివర్ణిస్తున్నారు.భారత్‌ టాప్‌ఆర్డర్‌ అద్భుతఫాంలో వుంది. ఓపెనర్‌ రోహిత్‌శర్మ, విరాట్‌కోహ్లీ తొలి బంతినుంచే బౌలర్లపై విరుచుకుపడి స్కోరుబోర్డ్‌ దౌడుతీయించగలరు. రోహిత్‌కు అండగా శిఖర్‌ధావన్‌ శుభారంభాన్నిస్తే టీమిండియాకు తిరుగుండదు. మిడిలార్డర్‌లో రైనా, ధోనీ, అజింక్యారహనే, యువరాజ్‌ సింగ్‌తో దుర్భేద్యంగా వుంది.ఆస్ట్రేలియా, శ్రీలంకపై వరుస విజయాలు నమోదుచేసిన భారత్‌ ఆసియాకప్‌లో అదే జోరు కొనసాగించి టైటిల్‌ కైవసం చేసుకుంది.ఇటీవల కాలంలో రోహిత్‌ జట్టుకు వెన్నుముకలా నిలుస్తున్నాడు.మ్యాచ్‌ చివరల్లో ధోనీ, యువరాజ్‌ సింగ్‌ మంచి ఫినీషర్లుగా పేరుగాంచారు.ఆల్‌రౌండర్‌ హార్దిక్‌ పాండ్యా చేరికతో జట్టు మరింత బలోపేతంగా తయారైంది.హార్డ్‌ హిట్టరుగా వెల్చుగులోకి వచ్చిన పాండ్యా తొలిబంతి నుంచే ప్రత్యర్థి బౌలర్లపై  విరుచుకుపడి స్కోరు పెంచగల సమర్థుడు.స్వేచ్చగా షాట్లు కొట్టగల ఆటగాళ్లకు జట్టులో కొదవలేదు.దీంతో రెట్టించిన విశ్వాసంతో టీమిండియా ఉరకలేస్తోంది.లోయర్‌ ఆర్డర్‌లో రవీందర్‌ జడేజా, అశ్విన్‌, హర్బజన్‌సింగ్‌ వంటి వారున్నారు.పాండ్యా చేరికతో అజిక్యారహనే స్థానం సంధిగ్దంలో పడింది. జటు కూర్పు ధోనీకి క్లిష్టంగా మారింది.అశీష్‌నెహ్రా మళ్లీ జట్టులోకి రావడంతో బుమ్రాకు తోడవ్వడంతో పేస్‌ బౌలింగ్‌ పటిష్టంగా తయారైంది.ఇక స్పిన్‌ ద్వయం అశ్విన్‌, హర్బజన్‌సింగ్‌ గురించి చెప్పనక్కరలేదు.కాగా, న్యూజిలాండ్‌ను ఏమాత్రం తక్కువ అంచనా వేయడానికి వీల్లేదు. ఆ జట్టు ఆల్‌రౌండర్లతో పట్టిష్టంగా వుంది. భారత్‌తో తలపడిన నాలుగు టీ20 మ్యాచ్‌ల్లో కివీస్‌ విజయం సాధించింది. బెండ్రన్‌ మెకల్లమ్‌ లేకపోయినప్పటికీ పెనర్‌  గప్టిల్‌,నాథన మెకల్లమ్‌, అండర్సన్‌, కలిన్‌మన్సో, ల్యూక్‌రోంచి వంటి హార్డ్‌ హిట్టర్లున్నారు. కాగా, ఆ జట్టు ప్రాధాన ఆయుదం పేస్‌బౌలలింగే. వారి అంబుల పొదిలో టీంసౌథీ, మెక్లినగన్‌, ఆడమ్‌మిల్నే ట్ణెంట్‌బౌల్ట్‌ వంటి అస్త్రాలన్నాయి. ప్రత్యర్థి బ్యాట్స్‌మన్‌ బెంబేలెత్తించేయగల  సమర్థులు.ఈ నేపథ్యంలో ఇరుజట్ల మధ్య హోరాహోరీ పోరు తప్పదు.